आईपीएल के दूसरे मैच में मुंबई इंडियन्स ने डेल्ही डेयरडेविल्स को 44 रनों से मात दी.चैलेंजर्स ने मंगलवार का मैच जीतने के साथ ही पिछले मैच में हैदराबाद से सुपरओवर में मिली हार का हिसाब चुकता कर लिया.बैंगलोर की ओर से विराट कोहली ने नाबाद 93 रनों की कप्तानी पारी खेलते हुए अपनी टीम को जीत दिलाने में अहम भूमिका निभाई.कोहली ने 47 गेंदों का सामना करते हुए 11 चौके और चार छक्के जड़े.वहीं बंगलौर के क्रिस गेल इस मैच में कुछ खास कमाल नहीं दिखा सके और 13 रन बनाकर आउट हो गए. चैलेंजर्स की ओर से मंयक अग्रवाल ने 20 गेंदों का सामना करते हुए 23 रन बनाए. उन्होंने अपनी पारी में तीन चौके और दो छक्के जड़े.कोहली और अब्राहम डिविलियर्स ने तीसरे विकेट के लिए अहम 49 रन जोड़े. 96 रनों के कुल योग पर डिविलियर्स 15 के निजी स्कोर पर कैमरन व्हाइट की गेंद पर हुनमा विहारी को कैच थमा बैठे.इससे पहले, टॉस जीतकर पहले बल्लेबाजी करने उतरी हैदराबाद की टीम ने निर्धारित ओवरों में छह विकेट खोकर 161 रन बनाए.हैदराबाद की ओर से कैमरन व्हाइट ने सबसे ज्यादा 52 रन बनाए, जबकि परेरा ने 40 रन बनाए.व्हाइट ने 34 गेंदों का सामना करते हुए तीन चौके और तीन छक्के जड़े, वहीं परेरा ने 24 गेंदों का सामना करते हुए चार छक्के और एक चौका जड़ा.बंगलौर ने अब तक खेले तीन मैचों में दो में जीत दर्ज की है, वहीं एक में उसे हार का सामना करना पड़ा है. जबकि हैदराबाद की टूर्नामेंट में पहली हार है.वहीं आईपीएल के दूसरे मैच में दिनेश कार्तिक और रोहित शर्मा के तूफानी अर्द्धशतकों से मुंबई इंडियन्स ने दिल्ली डेयरडेविल्स को 44 रन से हराकर लगातार दूसरी जीत दर्ज की.दिल्ली की टीम की यह लगातार तीसरी हार है. मुंबई ने कार्तिक के 86 और रोहित के नाबाद 74 रन की मदद से से पांच विकेट पर 209 रन बनाए जिसके जवाब में दिल्ली की टीम नौ विकेट पर 165 रन ही बना सकी.कार्तिक और रोहित ने तीसरे विकेट के लिए 132 रन की साझेदारी भी की. डेयरडेविल्स की ओर से डेविड वार्नर ने 61 जबकि मनप्रीत जुनेजा ने 49 रन बनाए, लेकिन इन दोनों के अलावा कोई और बल्लेबाज टिककर नहीं खेल पाया. इन दोनों ने तीसरे विकेट के लिए 82 रन की साझेदारी भी.मुंबई की ओर से प्रज्ञान ओझा, कीरोन पोलार्ड और मिशेल जानसन ने दो-दो विकेट चटकाए. लसिथ मलिंगा और हरभजन सिंह ने किफायती गेंदबाजी की और चार ओवरों में 20 और 25 रन देकर एक-एक विकेट हासिल किया.मुंबई की तीन मैचों में यह दूसरी जीत है जबकि दिल्ली को अपने तीनों मैचों में हार का सामना करना पड़ा है.